b"\n_START_ARTICLE_\nDungeon Keeper\n_START_SECTION_\nGrensesnitt\n_START_PARAGRAPH_\nGrensesnittet er basert p\xc3\xa5 strategispillsjangeren. Spilleren kontrollerer en h\xc3\xa5nd ved hjelp av datamusen som tillater spilleren \xc3\xa5 bruke ett sett menyer p\xc3\xa5 venstre side av skjermen, og som tillater spilleren \xc3\xa5 bygge rom og bruke magi. Spilleren kan ogs\xc3\xa5 bruke h\xc3\xa5nden til \xc3\xa5 plukke opp sine egne monster og slippe dem igjen et annet sted p\xc3\xa5 spillerens eget territorium._NEWLINE_H\xc3\xa5nden tillater ogs\xc3\xa5 spilleren \xc3\xa5 sl\xc3\xa5 noen elementer i spillet: Sl\xc3\xa5r spilleren til ett eget monster s\xc3\xa5 vil det ta litt skade og det vil skynde seg med hva den holder p\xc3\xa5 med, kyllinger i klekkeriet vil eksplodere og noen feller kan utl\xc3\xb8ses. Fiendtlige monster kan ogs\xc3\xa5 sl\xc3\xa5s, men bare dersom de er fanger i fengselet eller torturkammeret._NEWLINE_Hovedkameraperspektivet er i fugleperspektiv som kan bli rotert eller forst\xc3\xb8rret etter spillerens \xc3\xb8nske. Spilleren kan ogs\xc3\xa5 ta over kontrollen av et monster som tillater spilleren \xc3\xa5 navigere som om det var f\xc3\xb8rstepersonsskytespill. Dette tillater spilleren \xc3\xa5 bruke monsterets evner og utforske nye omr\xc3\xa5der. Spilleren har ogs\xc3\xa5 et kart tilgjengelig over hele niv\xc3\xa5et._NEWLINE_Niv\xc3\xa5ene er alle delt inn i et rutenett (for det meste usynlig) som bygger opp verdenen. Et hvilket som helst antall monster kan v\xc3\xa6re p\xc3\xa5 en rute, men bare en felle eller et rom kan bli plassert pr. rute._NEWLINE_Verdenskartet best\xc3\xa5r i begynnelsen av 20 fiksjonelle, idylliske land. Etter hvert som spilleren overtar et land om gangen, vil landet som er beseiret bli \xc3\xb8delagt, forvrengt og ondt. Til slutt vil kartet ha forvandlet seg fra en fredelig og idyllisk plass til en verden som kan minne om helvete._NEWLINE_For hvert niv\xc3\xa5 man starter, vil r\xc3\xa5dgiveren fortelle om landet og dets attributter. Dette har ingen betydning for niv\xc3\xa5et i seg selv, men det blir komisk, siden r\xc3\xa5dgiveren ikke kan forst\xc3\xa5 seg p\xc3\xa5 all godheten i befolkningen. For eksempel: \xc2\xabThis region of dreaming underlings is ruled by the beautiful Lady Catherine. She's kind, and fair, and doesn't imprison or torture her subjects...for some reason.\xc2\xbb Etter at niv\xc3\xa5et er beseiret, vil r\xc3\xa5dgiveren fortelle om \xc2\xabforbedringene\xc2\xbb i det \xc3\xb8delagte landet._NEWLINE_Spillet opptrer p\xc3\xa5 bestemte m\xc3\xa5ter etter hvilken dato det blir startet p\xc3\xa5. P\xc3\xa5 bestemte datoer vil dikt eller bursdagshilsener dukke opp under oppstarten. Det er ogs\xc3\xa5 et eget niv\xc3\xa5 som bare er tilgjengelig p\xc3\xa5 en dato har fullm\xc3\xa5ne.\n_START_SECTION_\nThe Deeper Dungeons\n_START_PARAGRAPH_\nThe Deeper Dungeons er en utvidelsespakke som ble utgitt i 1997. Den inneholder 15 nye niv\xc3\xa5er, og har forbedret kunstig intelligens hos motstanderne.\n_START_SECTION_\nDungeon Keeper Gold Edition\n_START_PARAGRAPH_\nDungeon Keeper Gold Edition var ingen etterf\xc3\xb8lger, men en samlepakke som inneholdt Dungeon Keeper, The Deeper Dungeons, 3D-oppdateringene og et eget program for \xc3\xa5 lage egne niv\xc3\xa5er. Mesteparten av tilleggene i denne pakken ble lagt ut p\xc3\xa5 Bullfrog sin hjemmeside, og Gold Edition ble tatt av produksjon.\n_START_SECTION_\nDungeon Keeper 2\n_START_PARAGRAPH_\nDungeon Keeper 2 er etterf\xc3\xb8lgeren som ble gitt ut juni 1999. Den inneholdt en helt ny spillmotor. DK2 brukte ogs\xc3\xa5 figurer i full 3D i motsetning til sprites som i originalen.\n_START_SECTION_\nDungeon Keeper 3: War for the Overworld\n_START_PARAGRAPH_\nDungeon Keeper 3 ble annonsert gjennom en forh\xc3\xa5ndsvisning som var tilgjengelig p\xc3\xa5 noen Dungeon Keeper 2-CD-er, men spillet ble kansellert i mars 2000. Etter at fusjonen med Electronic Arts ble ferdigstilt i 2001 opph\xc3\xb8rte Bullfrog som eget varemerke._NEWLINE_Spillet War for the Overworld, utviklet av Subterranean Games og utgitt i 2015, er et strategispill inspirert blant annet av Dungeon Keeper-serien og tar navnet direkte fra Dungeon Keeper 3. Spillet ble finansiert gjennom Kickstarter.\n_START_SECTION_\nDungeon Keeper Online\n_START_PARAGRAPH_\nNetDragon Websoft, en kinesisk online-spillutvikler, annonserte i desember 2008 at de hadde inng\xc3\xa5tt samarbeid med Electronic Arts for \xc3\xa5 utvikle et MMORPG basert p\xc3\xa5 Dungeon Keeper-lisensen. Spillet ville kun v\xc3\xa6re tilgjengelig i Kina, Taiwan, Hongkong og Macao."